|  |
| --- |
| PATVIRTINTA |
| Klaipėdos miesto savivaldybės mero |
| 2023 m. d. potvarkiu Nr. |

**KLAIPĖDOS MIESTO SAVIVALDYBĖS BIUDŽETO LĖŠOMIS IŠ DALIES FINANSUOJAMŲ KULTŪROS IR MENO SRITIES „KULTŪROS PASLAUGŲ TEIKIMAS IR KULTŪROS PRODUKTŲ KŪRIMAS KLAIPĖDOJE“ PROJEKTŲ FINANSAVIMO PRIORITETAI IR SĄLYGOS 2024 M.**

|  |  |
| --- | --- |
| **1.** | **Finansavimo prioritetai:** |
| **1.1.** | **Miesto viešų erdvių panaudojimas kultūrinei ir meninei veiklai** |
|  | Projektų veiklos vyksta viešose Klaipėdos miesto erdvėse, gyvenamuosiuose rajonuose, teritorijose prie vandens, kultūrinio, istorinio ir industrinio paveldo objektuose ir skatina naujas kultūros raiškos formas ir įvairias meno praktikas. |
| **1.2.** | **Jūrinė kultūra** |
|  | Projektai, kurie kultūros ir meno priemonėmis aktualizuoja ir skatina pažinti jūrinę kultūrą, išlaikyti esamas ir plėtoti naujas jūrinės kultūros tradicijas, formuojančias Klaipėdos, kaip miesto ir uosto, kuriame patogu kurti, dirbti, gyventi ir ilsėtis, veidą.Projektai, kurie kultūros ir meno priemonėmis aktualizuoja Klaipėdos jūrinės kultūros simbolius (švyturius, navigaciją, laivybos tradicijas ir pan.). |
| **1.3.** | **Kultūra ir menas miesto bendruomenei** |
|  | Projektai, kuriuose siekiama kokybinio miesto bendruomenės pokyčio, kada profesionalūs kultūros ir meno kūrėjai savo kūrybine veikla įtraukia gyventojus į kūrybą, kultūros edukaciją, kūrybines partnerystes, kūrybos pristatymus ir kt. kultūrinę ar meninę veiklą  |
| **1.4.**  | **Sezoniškumo mažinimas** |
|  | Projektai, kurie kultūros ir meno priemonėmis bendradarbiaudami su senamiestyje veikiančiomis verslo ir kultūros įstaigomis prisideda prie Klaipėdos senamiesčio užimtumo visais metų laikais plėtros, Klaipėdos miesto profesionaliojo meno ir bendrosios kultūros vystymo ir skatina klaipėdiečių lankomumą senamiestyje visais metų laikais. |
| **2.** | **Finansavimo tikslas ir uždaviniai:** |
|  | Tikslas – užtikrinti Klaipėdos miesto gyventojų kūrybinę saviraišką ir kultūrinį bei meninį išprusimą.Uždaviniai:1. skatinti kūrybinių raiškų įvairovę Klaipėdoje;2. užtikrinti tolygią kultūrinę ar meno sričių raidą Klaipėdoje;3. skatinti bendradarbiavimą (kultūrinį, skirtingų tautų, verslo, mokslo, tarptautinį ir kt.);4. garsinti Klaipėdą Lietuvoje, Europoje ar pasaulyje. |
| **3.** | **Finansuojamos projekto veiklos** |
|  |  Diskusijos, dalyvavimas tarptautinėse organizacijose, tinkluose, ekskursijos, ekspozicijos, festivaliai, forumai, filmų kūrimas ir pristatymas, hakatonai, inovatyvios kultūros paslaugos, instaliacijos, interneto svetainės, koncertai, koprodukcija, kultūros edukacija, konferencijos, konkursai, leidyba, muzikos leidyba, laidos, mobiliosios programos, meno terapija, minėjimai, miuziklai, monografijos, mugės, mokymai, opera, operetė, pasirodymai, profesionalioji kūryba ir jos pristatymas vietos ir tarptautiniu lygiu, įvairios kultūros ir meno praktikos, pjesės, parodos, periodinė leidyba, plenerai, renginiai, renginių ciklai, kultūros ir meno rezidencijos, regatos, spektakliai, seminarai, skaitmeninių kultūros produktų kūrimas, šventės, tyrimai, tinklalaidės, tinklaveika, užsienio menininkų pristatymai, visuomeninės iniciatyvos ir kitos kultūros ir meno veiklos. |
| **4.** | **Finansavimo terminas:** |
| 4.1 | Kultūros ir meno sričių projektams finansavimas numatomas ne ilgiau kaip vieniems metamsir pasirašoma ne ilgesnė kaip vienų kalendorinių metų trukmės sutartis. |
| 4.2. | Kultūros ir meno sričių projektų įgyvendinimo pradžia gali būti ankstesnė nei sutarties sudarymo data, bet tokiu atveju Klaipėdos miesto savivaldybės (toliau – Savivaldybė) biudžeto lėšomis kompensuojamos tik tokios projekto išlaidos, kurios patirtos ne anksčiau nei sutarties sudarymo metais ir ne anksčiau nei projekto įgyvendinimo laikotarpio pradžios data. |
| **5.** | **Finansavimo apimtys:** |
| 5.1. | Visa projekto poreikio iš Savivaldybės biudžeto lėšų sąmata turi būti ne mažesnė nei 2 500 Eur. Iš viso vieno srities projekto daliniam finansavimui iš Savivaldybės biudžeto lėšų gali būti skiriama ne daugiau kaip 20 000 eurų. |
| 5.2. | **Finansavimo intensyvumas:** |
|  | projektui įgyvendinti reikalinga lėšų dalis, kurios nepadengia skirtos Savivaldybės biudžeto lėšos, turi sudaryti ne mažiau nei 10 procentų viso projekto poreikio išlaidų. Šią projekto lėšų dalį turi padengti projekto vykdytojas savo arba partnerių (rėmėjų) indėliu (finansiniu ar nepiniginiu įnašu), kaip tai apibrėžta Kultūros bei meno projektų finansavimo Klaipėdos miesto savivaldybės biudžeto lėšomis tvarkos apraše. |
| 5.3. | Finansavimas gali būti skiriamas projektams, surinkusiems ne mažiau nei 60 balų vidurkį. |
| 5.4. | Finansavimas sričių projektams skiriamas atsižvelgiant į surinktų balų sumos vidurkį ir prašomą sumą, atitinkamai: 1. surinkus nuo 80 iki 100 balų vidurkį, skiriama ne mažiau kaip 80 procentų nuo prašomos sumos; 2. surinkus nuo 60 iki 79 balų vidurkį, skiriama ne mažiau kaip 60 ir ne daugiau kaip 80 procentų nuo prašomos sumos. |
| **6.** | **Juridiniai asmenys, galintys teikti paraiškas:** |
| 6.1. | Valstybės ir savivaldybių įstaigos: Lietuvos Respublikos įstatymų nustatyta tvarka įregistruoti juridiniai asmenys, kurių savininkė arba dalininkė yra valstybė arba Savivaldybė, veikiantys kultūros srityje ir teikiantys kultūrines paslaugas. |
| 6.2. | Nevyriausybinio sektoriaus organizacijos: Lietuvos Respublikos įstatymų nustatyta tvarka įregistruoti juridiniai asmenys: ne pelno siekiančios organizacijos, asociacijos, labdaros ir paramos fondai, viešosios įstaigos, visuomeninės organizacijos, veikiančios kultūros srityje ir teikiantys kultūrines paslaugas.  |
| 6.3. | Pelno siekiantys juridiniai asmenys: Lietuvos Respublikos įstatymų nustatyta tvarka įregistruoti pelno siekiantys juridiniai asmenys (pvz. AB; MB; UAB ir pan.), kurių steigimo dokumentuose meninė, pramoginė ir poilsio organizavimo veikla nurodyta kaip pagrindinė veiklos rūšis (ekonominės veiklos kodai nuo 9000 iki 9329). |
| 6.4. | Spaudinių leidybos projektams paraiškas gali teikti 6.1, 6.2, 6.3 papunkčiuose paminėti Lietuvos Respublikos įstatymų nustatyta tvarka įregistruoti juridiniai asmenys, vykdantys leidybinę veiklą. |
| **7.** | **Ribojimai dėl paraiškų teikimo:** |
| 7.1. | Paraiškų negali teikti Klaipėdos miesto savivaldybės biudžetinės įstaigos. |
| 7.2.  | Paraiškų negali teikti valstybės, savivaldybių biudžetinės ir viešosios įstaigos, jeigu prašomam dalinai finansuoti projektui yra numatytos lėšos įstaigų biudžete. |
| 7.3.  | Paraiškų negali teikti Lietuvos Respublikos įstatymų nustatyta tvarka įregistruoti juridiniai asmenys, kurie neatitinka 6.1–6.3 papunkčiuose išvardintų juridinių asmenų požymių. |
| 7.4. | Kai projektą įgyvendina daugiau nei vienas juridinis asmuo, paraišką turi teisę teikti tik vienas Lietuvos Respublikos įstatymų nustatyta tvarka įregistruotas juridinis asmuo. |
| 7.5. | Vienas juridinis asmuo gali teikti ne daugiau kaip 5 (penkias) kultūros ir meno sričių projektų paraiškas.  |
| 7.6. | Konkreti projekto paraiška gali būti teikiama tik į vieną kvietime paskelbtą Kultūros ir meno projektų sritį (negalima dubliuotis, teikiant tą pačią paraišką į kelias kultūros ir meno sritis). |
| 7.7. | Konkretaus projekto paraiška gali būti teikiama tik vienam dalinio finansavimo iš Klaipėdos savivaldybės biudžeto lėšų organizuojamam konkursui (jaunimo, smulkiojo ir vidutinio verslo bei investicijų skatinimo, sporto, švietimo, socialinės apsaugos, sveikatos ir kt.). |
| **8.** | **Finansavimo ribojimas** |
|  | Pateiktai paraiškai gavus finansavimą „Kultūros paslaugų teikimas ir kultūros produktų kūrimas Klaipėdoje“, to paties paraiškos teikėjo pateiktoms paraiškoms finansavimas neskiriamas šiose srityse:* „Strateginis kultūros ir meno organizacijų veiklos finansavimas“;
* „Klaipėdoje rengiami tradiciniai kultūros ir meno festivaliai“.

Tačiau finansavimas gali būti skiriamas to paties paraiškos teikėjo pateiktoms paraiškoms šiose srityse: * „Jūros šventės organizavimas“;
* „Jūrinės kultūros tradicijas puoselėjantys renginiai“.
 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_